Document ID: /roh_data/filtered/fineweb-2-filterrobots_roh.jsonl.gz/71898

Cun 17 onns ha Akhtar Shinwari stuì bandunar sia patria per surviver. Il giuven afgan è fugì dals Talibans – in viadi che ha manà el durant trais onns sut circumstanzas nunpussaivlas tras differents pajais. La fin finala el è sa tschentà la primavaira en il center d’asil a Cazas. Ina vita lunsch davent da la patria e famiglia, in destin senza garanzia da savair turnar in di.
Jau lasch encrescher per mia mamma e mes bab, jeu lasch encrescher per mes dachasa. Crichet è per mai in toc patria
Malgrà ch’ils giuvens afgans vivan en Svizra, è lur cor ed era lur mentalitad restada en la patria. Dasper la cuschina regorda e gida oravant tut era lur sport naziunal da surviver il destin intschert. Akhtar e ses collegas giogan mintga sonda crichet ensemen.